รถเก็บขยะของเขตดินแดง ใช้พื้นที่ในซอยอินทามระ 41 เป็นที่แยกขยะ เหมือนมีคนมาช่วยแยกเอาขวดกับของอื่นๆไปขาย ติดเครื่องยนต์เสียงดัง ฉีกถุงขยะส่งกลิ่นเหม็น ใช้เวลาแยกขยะ 2-3 ชม. เอารถปีนฟุตบาทหน้าคอนโดจนทางเท้ายุบ น้ำขยะเจิ่งนอง เก็บขยะเสร็จพนักงานเก็บขยะเอาน้ำฉีด แต่ท่อแถวนั้นตัน น้ำก็นองบนถนน ดิฉันแวะซื้อของหน้า 7-11 ในซอยฝั่งตรงข้ามคอนโด แฟมมิลี่ รัชดา เหม็นสะอิดสะเอียนมาก ทำไมเขตดินแดงปล่อยให้พนักงานทำทุจริตแบบนี้ ใช้ถนนเพื่อแยกขยะหาประโยชน์ส่วยตน ทำมานานแล้ว ดิฉันไม่กล้าถ่ายรูป เพราะพนักงานมองอยู่ หน้าคอนโดนี้จะมาเก็บทุกวันศุกร์ บางทีวันอาทิตย์ก็มาแต่เช้ามาเก็บขวดอีกรอบ ส่งเสียงดังการพักผ่อนในวันหยุดอย่างมาก ในซอยอินทามระ 41 มีเก็บหลายจุด แต่ไม่รู้วันไหนบ้าง อยากให้มาส่องดูพรุ่งนี้เช้าและช่วยดำเนินการด้วยค่ะ เคยแจ้งไปที่เขตดินแดงก็เงียบหายไป ไม่กล้าแจ้งซ้ำกลัวอิทธิพล ปัจจุบันดิฉันไม่คัดแยกขยะแล้ว ทำไปพนักงานเก็บขยะก็ฉีกถุงเทรวมอยู่ดี ริมถนนก็ขายอาหาร เลยไม่กล้าซื้อกินเลย ดูสกปรกมาก ฝากดำเนินการด้วยค่ะ